《陈孟卿以诗送钟少石北上应知事试走函索和次原韵答之并寄少石以代骊歌 其一》
清代·郑国藩

瑶笺乙乙喜穿珠，宛向中天咏白榆。句好情翻增旧雨，时艰我亦怅前途。

效颦且博群儿笑，得隽当哀众草芜。谁道长安原近日，三千弱水隔蓬壶。

作者简介：郑国藩（一八五七—一九三七），字晓屏，号似园老人。潮州人。清光绪年间拔贡。曾执教于汕头岭东同文学堂、潮州金山书院，民国七年（一九一八）出任广东省立金山中学代理校长。有《似园文存》三册。郑国藩诗，以民国二十四年（一九三五）其学生杨世泽、蔡丹铭所辑《似园文存》中《似园老人佚存诗稿汇钞》为底本。